Sirje Endre

pisi|Sirje Endre Solarise keskuse Apollos Laine Randjärve raamatu "Euroopa. Väärtused. Euroopast eurooplasele" esitlusel.Foto: Ave Maria Mõistlik, 20. mai 2014
pisi|Sirje Endre Rahvusraamatukogu Eesti üldlaulupidude nootide digitaalkogu esitlusel 4. oktoobril 2012
Sirje Endre (sündinud 22. veebruaril 1945 Juuru vallas) on Eesti ajakirjanik, poliitik ja kirjastaja. 

Haridus
Sirje Endre on lõpetanud Juuru Keskkooli (1963) ning Tartu Riikliku Ülikooli eesti keele ja kirjanduse erialal spetsialiseerumisega ajakirjandusele (1968). 

Töö ja looming
Ta on töötanud ajalehe Tartu Riiklik Ülikool toimetajana (1966), ajalehe Noorte Hääl korrespondendina (1970–1971), Rahufondi tehnilise sekretärina (1973–1977), ajalehe Kodumaa korrespondendina (1977–1979), ajakirja Kultuur ja Elu osakonnajuhataja ja peatoimetajana (1979–1981 ja 1984–1993), ajakirja Teater. Muusika. Kino osakonnajuhatajana (1982–1984). 

Endre on olnud Eesti Vabariigi peaministri nõunik (1995–1997) ja kaitseministri nõunik (1997–1999)."Kes on kes? Eesti 2000". Ekspresskataloogide AS 2000. ISBN 9985-60-789-9 

Ta on üks kirjastuse SE&JS asutajaid (1992) ja omanikke (42% osakapitalist). 

Endre on koostanud nimekate eesti kultuuritegelaste elulooraamatuid, kirjandusteoste ja/või artiklite kogumikke ning toimetanud rohkesti kultuuriloolist dokumentalistikat ja publitsistikat. Ta on ka legendaarse teleajakirjaniku Urmas Oti televisiooniintervjuude ja esseede kogumike üks peamisi koostajaid ja toimetajaid.

Valik koostatud raamatuid
 Eesti edasivaates : 200 eestlast suvel 1989 Käärikul. Metroo kolmas raamat. [Koostajad Sirje Endre jt.] Kultuur ja Elu, 1990. 157 lk.
 Anna Haava. Luule. [Koostajad Sirje Endre ja Linda Olmaru.] SE & JS, 2008. 575 lk.
 Gustav Ernesaks : mu isamaa on minu arm... : Gustav Ernesaks 100. [Koostajad Sirje Endre jt.] Eesti Teatri- ja Muusikamuuseum, SE & JS, 2008. 253 lk.
 Mister Fred : Urmas Ott & Fred Jüssi. Intervjuu, esseed, artiklid, märkmed. [Idee ja ülesehitus: Sirje Endre; intervjuu toimetaja Sirje Endre; fotod: Fred Jüssi.] SE & JS, 2009. 275 + 3 lk.
 Urmas Ott. Best of : valitud intervjuud ja esseed. I. [Koostajad Sirje Endre jt; toimetajad Sirje Endre (juhtiv toimetaja) jt.] SE & JS, 2009. 1039 lk.
 Urmas Ott. Best of : valitud intervjuud. II, 2000. aastad. [Koostajad Sirje Endre, Rein Seppius, Tarmo Tilsen; toimetajad Sirje Endre (juhtiv toimetaja) jt.] SE & JS, 2011. 647 lk.
 Enn Soosaar. Esseed ja artiklid 2000–2009. Nuripidine aastasada : ajast, isast ja teistest. [Koostajad Sirje Endre, Liine Jänes, Kerttu-Liina Tuju.] SE & JS : Enn Soosaare Sihtasutus, 2012. 503 lk.
 Rändaja Anna : Anna Haava kirjad Elise Aunale, Mari Raamotile ja Juhan Luigale. [Koostaja Sirje Endre.] SE&JS, 2014. 206 lk.
 Oskar Luts. Aeg & õnn : mõtteid ja unistusi. SE & JS, 2015. 183 lk.
 Vaikuse maastikud : Fred Jüssi mõtteid. [Koostaja Sirje Endre, mõtete valik: Sirje Endre, Liine Jänes; fotod: Fred Jüssi.] SE&JS, 2015. 159 lk. 
 Käbi Laretei. Mahagonipuust tiibklaver. [Koostaja Sirje Endre; toimetajad Sirje Endre ja Anu Saluäär.] SE&JS, 2015. 173 lk. 
 Ülle Ulla. Ma armastasin Estoniat. [Kaasautor Mattias Sonnenberg; koostajad Sirje Endre ja Mattias Sonnenberg; toimetajad Sirje Endre ja Mari Klein. SE & JS, 2016. 319 lk.
 Leida Kibuvits. Kirev : saatus ja looming. [Koostaja ja toimetaja Sirje Endre.] SE&JS, 2017. 202 + 22 lk.
 Urmas Ott. Puudutused ja jäljed : mõtteid. [Koostaja Sirje Endre, mõtete valik: Laine Randjärv, Sirje Endre, Elle Veermäe.] SE&JS, 2017. 135 lk.
 Merle Karusoo. Tunnistamisi : mõtteid ja esseid. [Koostaja Sirje Endre.] SE&JS, 2019. 157 lk. 
 Üks elu : Valda Raud. Päevaraamat, kirjad, tõlked. [Koostanud Ela Tomson; toimetaja ja allmärkuste koostaja Sirje Endre.] SE&JS, 2020. 357 lk.
 Anna Haava. Ma lähen üle nõmme : mõtted. Luule. Jutud. [Koostajad Sirje Endre ja Kadi Pajupuu.] SE & JS, 2020. 213 lk.
 Viivi Luik. Selle kevade tervitus : esseed ja teised kaante vahel ilmumata tekstid. [Koostajad Viivi Luik ja Sirje Endre.] SE&JS, 2020. 255 lk.
 Ita Ever : lava on elu : pühendusteos Ita Everi 90. sünnipäevaks. [Koostaja Sirje Endre; toimetajad Sirje Endre ja Liine Jänes.] SE&JS, 2021. 325 lk.
 Anu Raud. Kuue ruuduga aken. Jutukogu. [Kokkupanijad Ela Tomson ja Sirje Endre; toimetaja Sirje Endre.] SE&JS, 2022. 206 lk.
 Helgi Sallo : sulle kõik nüüd ütlen. [Koostaja Sirje Endre.] SE&JS, 2023. 429 lk.
 Paul-Eerik Rummo. Kogutud mänge. [Koostajad Sirje Endre ja Ivar Tröner.] SE&JS, 2024. 623 lk.
 Anna Haava. Täht sääl üleval. [Koostaja Sirje Endre.] SE&JS, 2024. 199 lk. 
 Dirigent : muusika tahutud Neeme Järvi. [Koostaja Sirje Endre.] SE&JS, 2025. 327 lk.

Poliitiline tegevus
Sirje Endre kuulus aastatel 1968–1990 NLKP-sse ja on olnud ELKNÜ TRÜ Komitee esimene sekretär."Kes on kes Eesti poliitikas 1988–1992", ISBN 5899000236

Laulva revolutsiooni eel, ajal ja järel oli ta üks Eesti rahvusliku liikumise aktiviste; ta on olnud Eesti Kongressi, Põhiseaduse Assamblee ja IX Riigikogu liige. 

Ta on olnud Isamaaliidu (1998–2006) ning Isamaa ja Res Publica Liidu (kuni 2012. aasta veebruarini) liige.

Tunnustus
 2005 – Riigivapi V klassi teenetemärk

 Viited 

Kategooria:Eesti kirjastajad
Kategooria:Eestimaa Kommunistliku Partei liikmed
Kategooria:Eesti Kongressi liikmed
Kategooria:Isamaa Erakonna poliitikud‎
Kategooria:Põhiseaduse Assamblee liikmed
Kategooria:Riigivapi V klassi teenetemärgi kavalerid
Kategooria:Sündinud 1945